PATVIRTINTA

Kretingos mokyklos-darželio „Žibutė“

direktoriaus 2021 m. kovo 19 d.

įsakymu Nr. V1-33

**FOTOGRAFIJŲ PARODOS**

**„ŽIBUOKLĖM PRAŽYDO“ NUOSTATAI**

**I. BENDROJI DALIS**

1. Fotografijų parodos „Žibuoklėm pražydo“ (toliau – Paroda) nuostatai (toliau – Nuostatai) reglamentuoja Parodos tikslus, organizavimo tvarką ir dalyvių apdovanojimą.

2. Parodos organizatorius – Kretingos mokykla-darželis „Žibutė“ (toliau - Mokykla).

3. Tikslas: organizuoti žibučių fotografijų parodą, skirtą Motinos dienai.

3.1. fotografijose įamžinti vieną pirmųjų pavasario gėlių – žibutę;

3.2. skatinti Parodos dalyvių buvimą gamtoje, gebėjimą pastebėti gamtos grožį;

3.3. žibuoklių fotografijomis pasveikinti Lietuvos mamas su Motinos diena.

4. Informacija apie Parodą skelbiama Mokyklos internetinėje svetainėje adresu <https://www.kretingoszibute.lt/> bei socialinio tinklo „Facebook“ paskyroje.

**II. PARODOS ORGANIZAVIMO TVARKA**

5. Parodoje gali dalyvauti visi pageidaujantys asmenys (ir vaikai, ir suaugę). Aktyviai Parodoje kviečiame dalyvauti Lietuvos ugdymo įstaigų „Žibutė“ bendruomenių narius.

6. Parodai pateiktos nuotraukos turi atitikti temą „Žibuoklėm pražydo“, t.y. nuotraukose turi būti užfiksuotos pavasario gėlės – žibuoklės.

7. Parodai pateikiamos skaitmeninių fotografijų bylos (failai) ir spausdintos fotografijos.

8. Fotografijų skaitmeninės bylos (failai) privalo atitikti šiuos reikalavimus:

8.1. JPG formatas;

8.2. failo pavadinimas turi būti toks: nuotraukos autoriaus pavardė ir vardas, ugdymo įstaigos pavadinimas, jeigu autorius atstovauja kokią nors švietimo įstaigą;

8.3. fotografijos turi būti spalvotos;

8.4. sukurtos nenaudojant kompiuterinių filtrų, montažų ir kitų panašių priemonių.

9. Spausdintos fotografijos privalo atitikti šiuos reikalavimus:

9.1. A4 (210x297 mm) formatas;

9.2. fotografijos antroje pusėje turi būti nurodytas autoriaus vardas ir pavardė, ugdymo įstaigos pavadinimas, jeigu autorius atstovauja kokią nors švietimo įstaigą.

10. Skaitmenines fotografijas siųsti elektroniniu paštu [zibutemd@zibute.kretinga.lm.lt](mailto:zibutemd@zibute.kretinga.lm.lt). Spausdintas fotografijas atnešti ar atsiųsti adresu Mėguvos g. 16, Kretinga, LT 97140.

11. Fotografijas Parodai pateikti ne vėliau kaip iki 2021 m. balandžio 29 d.

12. Vieno autoriaus darbų kiekis neribojamas.

13. Fotografijos autorius, pagal galiojančius teisės aktus, atsako už autorinių teisių pažeidimus. Pateikdamas fotografiją Parodai, jis patvirtina, kad yra šios fotografijos autorius, kad turi joje esančių asmenų (jeigu tokių yra) sutikimą šią fotografiją naudoti Parodoje.

14. Visos Parodai pateiktos fotografijos bus viešinamos Mokyklos interneto svetainėje adresu <https://www.kretingoszibute.lt/> bei socialinio tinklo „Facebook“ paskyroje. Spausdintos fotografijos, jas įlaminavus, bus viešinamos Mokyklos lauko erdvėse nuo 2021 m. balandžio 30 d.

**III. DALYVIŲ APDOVANOJIMAS**

15. Parodos dalyviai bus apdovanoti Mokyklos direktoriaus padėkos raštais ir atminimo dovanėlėmis.

16. Mokykla pasilieka teisę skirti papildomus prizus už tam tikrus kriterijus (pvz. pateikta daugiausiai fotografijų, fotografijos didelės meninės vertės ir pan.).

**IV. BAIGIAMOSIOS NUOSTATOS**

17. Organizatorius turi teisę be atskiro autoriaus sutikimo atsiųstas fotografijas (nurodant jų autorystę) naudoti nekomerciniais tikslais – konkurso viešinimui, publikavimui internetinėje erdvėje ir kt.

18. Dalyvaudami Parodoje, asmenys patvirtina, kad yra susipažinę su Parodos nuostatais ir sutinka su jų sąlygomis.

19. Parodos organizavimą koordinuoja Mokyklos direktorė Snieguolė Bružė (direktore@zibute.kretinga.lm.lt, tel. 8 445 79341) ir direktoriaus pavaduotoja ugdymui Vida Petrauskienė ([pavaduotoja@zibute.kretinga.lm.lt](mailto:pavaduotoja@zibute.kretinga.lm.lt), tel. 8 445 79341).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_